
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 389 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπαγωγή επένδυσης της εταιρείας «ΠΙΝΔΟΣ ΕΝΕΡ¬ 
ΓΕΙΑΚΗ ΑΝΩΝΥΜΗ ΕΤΑΙΡΕΙΑ» με δ.τ. «ΠΙΝΔΟΣ 
ΕΝΕΡΓΕΙΑΚΗ Α.Ε.» στις διατάξεις του ν. 3299/2004, 

όπως ισχύει. 1 

Υπαγωγή της εταιρείας «ΕΥΡΩΦΑΡΜ ΓΕΩΡΓΙΚΑ ΦΑΡ¬ 
ΜΑΚΑ Ε.Α.Ε.» στις διατάξεις του ν. 3299/2004 για 
την ενίσχυση επενδυτικού σχεδίου της με το κί¬ 
νητρο της επιχορήγησης. 2 

Δίωξη του αγριοκούνελου, λόγω υπερπληθυσμού, σε 

περιοχές της νήσου Λήμνου. 3 

Έγκριση του Ειδικού Κανονισμού Λιμένα Μεσολογ¬ 
γίου με αριθμ. 18 «Περί των τεχνικών χαρακτηρι¬ 
στικών των λαντζών Λιμένα Μεσολογγίου». 4 

Έγκριση Κανονισμού Εκπαίδευση Σχολής Επιθεωρη¬ 
τών Ασφαλείας Πλοίων (Σ.ΕΠ.Α.Π). 5 


ΑΠΟΦΑΣΕΙ Σ 

(1) 

Υπαγωγή επένδυσης της εταιρείας «ΠΙΝΔΟΣ ΕΝΕΡΓΕΙ¬ 
ΑΚΗ ΑΝΩΝΥΜΗ ΕΤΑΙΡΕΙΑ» με δ.τ. «ΠΙΝΔΟΣ ΕΝΕΡ¬ 
ΓΕΙΑΚΗ Α.Ε.» στις διατάξεις του ν. 3299/2004, όπως 
ισχύει. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 33569/ΥΠΕ/4/00560/Ε/ν. 3299/2004/ 
29.12.2006 απόφαση του Υπουργού και Υφυπουργού Οι¬ 
κονομίας και Οικονομικών, εγκρίθηκε η υπαγωγή στις 
διατάξεις τους ν. 3299/2004, επένδυσης της εταιρείας 
«ΠΙΝΔΟΣ ΕΝΕΡΓΕΙΑΚΗ ΑΝΩΝΥΜΗ ΕΤΑΙΡΕΙΑ με δ.τ. «ΠΙΝ¬ 
ΔΟΣ ΕΝΕΡΓΕΙΑΚΗ Α.Ε.» που αναφέρεται στην ίδρυση 
μικρού υδροηλεκτρικού σταθμού (ΜΥΗΣ) παραγωγής 
ηλεκτρικής ενέργειας στο ρέμα Βρυσοχωρίου του Δή¬ 
μου Τύμφης του Νομού Ιωαννίνων, συνολικής δαπάνης 
ποσού τριών εκατομμυρίων τριακοσίων ενενήντα οκτώ 
χιλιάδων (3.398.000) ευρώ, με επιχορήγηση ποσού ενός 
εκατομμυρίου πεντακοσίων εξήντα τριών χιλιάδων εννι- 
ακοσίων (1.563.900,00) €, δηλαδή ποσοστό 55% επί του 
κόστους των μελετών και αμοιβών συμβούλων συνολι¬ 
κού ύψους 50.000,0 € και επιδότηση χρηματοδοτικής 
μίσθωσης εξοπλισμού συνολικής αξίας 550.000 € με 


21 Μαρτίου 2007 
ποσοστό επιδότησης 55%, ήτοι συνολικό ποσό επιδότη¬ 
σης χρηματοδοτικής μίσθωσης τριακόσιες δύο χιλιάδες 
πεντακόσια (302.500,0)€. 

Νέες θέσεις εργασίας: μία (1) μόνιμη θέση απασχό¬ 
λησης ήτοι 1 ΕΜΕ. 

Ημερομηνία γνωμοδότησης της Επιτροπής: 
29.12.2006. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΚΟΥΦΗΣ ΧΡΗΣΤΟΣ ΦΩΛΙΑΣ 
-♦- 

( 2 ) 

Υπαγωγή της εταιρείας «ΕΥΡΩΦΑΡΜ ΓΕΩΡΓΙΚΑ ΦΑΡ¬ 
ΜΑΚΑ Ε.Α.Ε.» στις διατάξεις του ν. 3299/2004 για 
την ενίσχυση επενδυτικού σχεδίου της με το κίνη¬ 
τρο της επιχορήγησης. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Με την υπ’ αριθμ. 32521/ΥΠΕ/00531/Ε/ν. 3299/2004/ 
29.12.2006 απόφαση του Υπουργού και του Υφυπουργού 
Οικονομίας και Οικονομικών, εγκρίθηκε η υπαγωγή στις 
διατάξεις του ν. 3299/2004, επένδυσης της επιχείρησης 
«ΕΥΡΩΦΑΡΜ ΓΕΩΡΓΙΚΑ ΦΑΡΜΑΚΑ Ε.Α.Ε.», που αναφέ- 
ρεται στην ίδρυση μονάδας εφοδιαστικής αλυσίδας 
για την παροχή υπηρεσιών Ιορίεΐίοε προς τρίτους στην 
Αλεξάνδρεια του νομού Ημαθίας συνολικής δαπάνης 
ενός εκατομμυρίου οκτακόσιων πέντε χιλιάδων ογδόντα 
(1.805.080) ευρώ. 

Το ποσοστό της επιχορήγησης ανέρχεται σε 50% επί 
του κόστους της επιχορηγούμενης επένδυσης, δηλαδή 
ποσό επιχορήγησης εννιακοσίων δύο χιλιάδων πεντα¬ 
κοσίων σαράντα (902.540) ευρώ. 

Με την επένδυση δημιουργούνται πέντε (5) νέες θέ¬ 
σεις εργασίας. 

Ημερομηνία γνωμοδότησης της Επιτροπής 28.12.2006 
(ομόφωνη). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΚΟΥΦΗΣ ΧΡΗΣΤΟΣ ΦΩΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 87501/685 (3) 

Δίωξη του αγριοκούνελου, λόγω υπερπληθυσμού, σε 
περιοχές της νήσου Λήμνου. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Την παρ. 2α του άρθρου 259 του ν.δ. 86/1969. 

2. Το γεγονός ότι, επί σειρά ετών, από το 1996 μέχρι 
σήμερα, σε περιοχές της νήσου Λήμνου, υπερπληθυ¬ 
σμός του είδους ΟΓγοίοΙαρυε ουηίουΐυε (αγριοκούνελο) 
προκαλεί αποδεδειγμένα εκτεταμένες ζημιές στις γε¬ 
ωργικές καλλιέργειες, με συνέπεια να διαταράσσεται 
η οικονομική και κοινωνική ζωή της νήσου. 

3. Ότι οι αρμόδιες δασικές υπηρεσίες έλαβαν όλα τα 
ενδεδειγμένα μέτρα, αρμοδιότητας τους, περιορισμού 
τόσο του πληθυσμού του αγριοκούνελου όσο και των 
επιπτώσεων στην αγροτική οικονομία χωρίς όμως να 
επιτευχθούν τα προσδοκόμενα αποτελέσματα. 

4. Τις υπ’ αριθμ. 106209/5406/26.10.2005 και 92326/2451/ 
15.5.2006 αποφάσεις του Υπουργού Αγροτικής Ανάπτυ¬ 
ξης και Τροφίμων με θέμα «Ρύθμιση υπερπληθυσμού του 
αγριοκούνελου σε περιοχές της νήσου Λήμνου» με τις 
οποίες επετράπη -κατ’ εξαίρεση- η δίωξη του αγριο- 
κούνελου λόγω υπερπληθυσμού σε περιοχές της νήσου 
Λήμνου με συγκεκριμένους όρους και προϋποθέσεις καθ’ 
όλη τη διάρκεια του 24ωρου, μετά από απόφαση του 
Γενικού Γραμματέα Περιφέρειας Βορείου Αιγαίου. 

5. Το υπ’ αριθμ. 130/17.1.2007 έγγραφο της Διεύθυνσης 
Δασών Λέσβου με τα σ’ αυτό επισυναπτόμενα σχετι¬ 
κά. 

6. Το γεγονός ότι, παρόλα τα διαχειριστικά μέτρα που 
λήφθηκαν μέχρι σήμερα, ο πληθυσμός του αγριοκού- 
νελου εξακολουθεί να προκαλεί μεγάλες ζημιές στην 
αγροτική παραγωγή και μείωση του αγροτικού εισο¬ 
δήματος και, συνεπώς, απαιτείται η λήψη πρόσθετων 
μέτρων, αποφασίζουμε: 

Επιτρέπουμε -κατ’ εξαίρεση- τη δίωξη του αγριοκού- 
νελου λόγω υπερπληθυσμού σε περιοχές της νήσου 
Λήμνου καθ’ όλη τη διάρκεια του 24ωρου, υλοποιούμενη 
μετά από απόφαση του Γ ενικού Γ ραμματέα Περιφέρειας 
Βορείου Αιγαίου, μέχρι την 31 Μαρτίου 2007, με τους 
εξής όρους και προϋποθέσεις: 

1. Η ρύθμιση του υπερπληθυσμού θα γίνει, αποκλει¬ 
στικά και μόνο με το κυνήγι του αγριοκούνελου από 
ειδικά συνεργεία ομάδων κυνηγών που θα συγκροτήσει 
η αρμόδια Διεύθυνση Δασών Λέσβου και με την υπο¬ 
χρεωτική παρουσία δασικού οργάνου. 

2. Ως περιοχές ρύθμισης ορίζονται αποκλειστικά αυτές 
που έχουν χαρακτηριστεί πληγείσες από την «Επιτροπή 
Διερεύνησης Προβλημάτων Αγριοκούνελου Λήμνου» και 
απεικονίζονται σε σχετικό χάρτη κλίμακας 1:50.000. 

3. Οι μέρες, οι ώρες και η περιοχή ρύθμισης καθορί¬ 
ζονται κάθε φορά με απόφαση της αρμόδιας δασικής 
υπηρεσίας και απαγορεύεται η κυκλοφορία των πολι¬ 
τών στις περιοχές αυτές κατά τη διάρκεια δράσης των 
συνεργείων. 

4. Για την αποφυγή πρόκλησης ατυχημάτων λαμβά- 
νονται όλα τα μέτρα για τη γνωστοποίηση της δρα¬ 
στηριότητας των συνεργείων όπως, ανακοινώσεις σε 
έντυπο τύπο, ραδιόφωνο, τηλεόραση, κινητοποίηση 


αρμόδιων φορέων κ.λπ. Επίσης, με τη συνδρομή όλων 
των εμπλεκόμενων υπηρεσιών και φορέων (αστυνομία, 
δήμοι, ενώσεις αγροτών, κυνηγετικές οργανώσεις κ.α.) 
λαμβάνονται μέτρα επιτήρησης της περιοχής δράσης 
των συνεργείων ώστε να ελαχιστοποιηθεί η δυνατότητα 
προσβασιμότητας σε αυτήν. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2007 

Ο ΥΠΟΥΡΓΟΣ 

ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθμ. 2121/03 (4) 

Έγκριση του Ειδικού Κανονισμού Λιμένα Μεσολογγίου 
με αριθμ. 18 «Περί των τεχνικών χαρακτηριστικών 
των λαντζών Λιμένα Μεσολογγίου». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 156 του Κώδικα Δημοσίου Ναυτικού Δικαί¬ 
ου, ο οποίος κυρώθηκε με το ν.δ. 187/1973 (Α'261), όπως 
αυτό αντικαταστάθηκε με το άρθρο 10 του ν. 1940/1991 
«Μονάδα Ειδικών Αποστολών Λ.Σ. (ΜΕΑ/Λ.Σ.) και άλλες 
διατάξεις περί αυτού» (Α40). 

2. Την υπ’ αριθμ. 14/16.1.2007 γνώμη Νομάρχη Αιτωλο¬ 
ακαρνανίας. 

3. Τον υπ’ αριθμ. 18 Ειδικό Κανονισμό Λιμένα Με¬ 
σολογγίου που μας υποβλήθηκε με την υπ’ αριθμ. 
2121/02/07/22.01.2007 αναφορά της Λιμενικής Αρχής 
Μεσολογγίου, με τις διατάξεις του οποίου ρυθμίζονται 
θέματα που αφορούν την εύρυθμη λειτουργία του Λι¬ 
μένα Μεσολογγίου. 

4. Τις διατάξεις του άρθρου 90 του Κώδικα Νομοθεσί¬ 
ας για τη Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α'98). 

5. Το γεγονός ότι από τις διατάξεις του παρόντος 
Κανονισμού δεν προκαλείται δαπάνη σε βάρος του Κρα¬ 
τικού προϋπολογισμού, αποφασίζουμε: 

Άρθρο μόνο 

(α) Εγκρίνουμε τον πιο κάτω Ειδικό Κανονισμό Λιμένα 
Μεσολογγίου με αριθμ. 18. 

ΕΙΔΙΚΟΣ ΚΑΝΟΝΑΣ ΛΙΜΕΝΑ ΜΕΣΟΛΟΓΓΙΟΥ ΜΕ 
ΑΡΙΘΜ. 18 

«Περί των τεχνικών χαρακτηριστικών των λαντζών 
Λιμένα Μεσολογγίου» 

Ο ΛΙΜΕΝΑΡΧΗΣ ΜΕΣΟΛΟΓΓΙΟΥ 

Έχοντας υπόψη: 

1. Τις διατάξεις του δια του από 9/22/Ιουνίου 1948 β.δ. 
κωδικοποιηθέντος νόμου 499/1947 «Περί Πειθαρχικής 
Εξουσίας των Προϊσταμένων Λιμενικών Αρχών» (Α'162), 
συνδυαζόμενες με τα άρθρα 141-157 του ν.δ. 187/1973, 
με το οποίο κυρώθηκε ο Κώδικας Δημοσίου Ναυτικού 
Δικαίου (Α'261). 

2. Το άρθρο 156 του Κ.Δ.Ν.Δ. ο οποίος κυρώθηκε με 
το ν.δ. 187/1973 (Α'261), όπως αυτό αντικαταστάθηκε με 

το άρθρο 10 του ν. 1940/1991 (Α'40) «Μονάδα Ειδικών 
Αποστολών Λιμενικού Σώματος (ΜΕΑ/Λ.Σ.) και άλλες 
διατάξεις περί αυτού». 

3. Τις διατάξεις του ν.δ. 444/1970 «Περί αρμοδιότητας 
του Λ.Σ. και σχέσεων προς τας αρμοδιότητας των Σω¬ 
μάτων Ασφαλείας» (Α'39). 

4. Το άρθρο 5 του Γενικού Κανονισμού Λιμένα με αριθμ. 
17 «Για τις λεμβουχικές εργασίες». (ΒΊ136/1997) 

5. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α'98). 

6. Το γεγονός ότι από τις διατάξεις του παρόντος 
κανονισμού δεν προκαλείται δαπάνη σε βάρος του Κρα¬ 
τικού Προϋπολογισμού εκδίδουμε τον ακόλουθο Ειδικό 
Κανονισμό: 

Άρθρο 1 
Όρια ισχύος 

Ο Ειδικός αυτός Κανονισμός ισχύει στους λιμένες, 
στους όρμους και την θαλάσσια έκταση της περιοχής 
δικαιοδοσίας της Λιμενικής Αρχής Μεσολογγίου και των 
υφιστάμενών της Αρχών όπως αυτή καθορίζεται από 
τις κείμενες διατάξεις. 

Αρθρο 2 

Τεχνικά χαρακτηριστικά λαντζών 

1. Για τη χορήγηση νέων αδειών λαντζών, τα σκάφη 
(λάντζες) πρέπει να πληρούν απόλυτα τις προϋποθέ- 
σεις-προδιαγραφές που καθορίζονται από τον Κλάδο 
Ελέγχου Εμπορικών Πλοίων (Κ.Ε.Ε.Π.) και να είναι ολικού 
μήκους τουλάχιστον δεκατρία (13) μέτρα. 

2. Όσες από τις ανωτέρω λάντζες, έχουν χαρακτη- 
ρισθεί από τον ΚΕΕΠ λάντζες μεταφοράς επιβατών 
(επιβατηγός), πρέπει να είναι ταχύτητας τουλάχιστον 
δεκατριών (13) κόμβων και να φέρουν δύο (02) προω- 
στήριες μηχανές. 

Αρθρο 3 

Κυρώσεις 

Οι παραβάτες του παρόντος κανονισμού, η εκτέλεση 
του οποίου ανατίθεται στα Λιμενικά Όργανα, ανεξάρτη¬ 
τα από τις συντρέχουσες αστικές και ποινικές ευθύνες 
κατά την ισχύουσα νομοθεσία, υπόκεινται και στις κυρώ¬ 
σεις του άρθρου 157 του ν.δ. 187/1973 (Α' 261), το πρώτο 
εδάφιο της παραγράφου 1 του οποίου, τροποποιήθηκε 
μεταγενέστερα και ισχύει σύμφωνα με το άρθρο 2 του 
π.δ. 381/1995 (Α' 214), όπως τροποποιήθηκε και ισχύει με 
το άρθρο μόνο του π.δ. 193/2001 (Α' 156) 

Ι.Π. ΜΕΣΟΛΟΓΓΙΟΥ 22-01-2007 
Ο ΛΙΜΕΝΑΡΧΗΣ 

Πλωτάρχης Λ.Σ ΛΑΜΠΡΟΠΟΥΛΟΣ Κων/νος 

(β) Η εφαρμογή του Ειδικού αυτού Κανονισμού αρχίζει 
δέκα (10) ημέρες μετά την δημοσίευσή του στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Φεβρουαρίου2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


Αριθμ. 1242/01/07 (5) 

Έγκριση Κανονισμού Εκπαίδευση Σχολής Επιθεωρη¬ 
τών Ασφαλείας Πλοίων (Σ.ΕΠ.Α.Π). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 8 του Κώδικα του Προ¬ 
σωπικού Λιμενικού Σώματος που κυρώθηκε με το 
ν. 3079/2002 «Κύρωση του Κώδικα του Προσωπικού Λι¬ 
μενικού Σώματος» (Α' 311). 

β) Τις διατάξεις του άρθρου 90 του Κώδικα, που κυρώ¬ 
θηκε με το άρθρο μόνο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98). 

γ) Τις διατάξεις του άρθρου 9 παρ. 2 του π.δ. 159/2006 
«Ίδρυση Σχολής Επιθεωρητών Ασφαλείας Πλοίων» (Α' 
168). 

δ) Τις διατάξεις του άρθρου 1 (παρ. Β, εδάφιο 106) της 
υπ’ αριθμ. 4222.1/7/97/11.8.1997 (Β'35) Απόφασης Υ.Ε.Ν. 
«Μεταβίβαση αρμοδιοτήτων και του δικαιώματος υπο¬ 
γραφής σε διοικητικά και οικονομικά θέματα με εντολή 
Υπουργού». 

ε) Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Εγκρίνουμε τον Κανονισμό Εκπαίδευσης της Σχολής 
Επιθεωρητών Ασφαλείας Πλοίων (Σ.ΕΠ.Α.Π.), ο οποίος 
ισχύει από την ημερομηνία δημοσίευσής του στην Εφη¬ 
μερίδα της Κυβερνήσεως. 

ΚΑΝΟΝΙΣΜΟΣ ΕΚΠΑΙΔΕΥΣΗΣ 
ΣΧΟΛΗΣ ΕΠΙΘΕΩΡΗΤΩΝ ΑΣΦΑΛΕΙΑΣ ΠΛΟΙΩΝ 
(Σ.ΕΠ.Α.Π). 

ΚΕΦΑΛΑΙΟ Α' 

ΓΕΝΙΚΑ - ΛΕΙΤΟΥΡΓΙΑ ΣΧΟΛΗΣ 

Αρθρο 1 
Περιεχόμενα 

Ο παρών Κανονισμός περιέχει: 

ΚΕΦΑΛΑΙΟ Α' Γενικά - Λειτουργία Σχολής (άρθρα 1 
- 6 ). 

ΚΕΦΑΛΑΙΟ Β' Κύκλοι Σπουδών - Μαθήματα - Πρακτική 
εκπαίδευση (άρθρα 7 - 9). 

ΚΕΦΑΛΑΙΟ Γ'Έλεγχος επίδοσης - Εξετάσεις - Απο¬ 
τελέσματα (άρθρα 10 -16). 

ΚΕΦΑΛΑΙΟ Δ' Λοιπές Διατάξεις (άρθρα 17 - 20). 

Άρθρο 2 

Σκοπός 

Σκοπός του Κανονισμού είναι ο καθορισμός του προ¬ 
γράμματος εκπαίδευσης, των μαθημάτων, των ωρών και 
των μεθόδων διδασκαλίας των θεωρητικών και πρα¬ 
κτικών μαθημάτων και γενικά του τρόπου εφαρμογής 
της εκπαίδευσης, για την εκπλήρωση της αποστολής 
της Σ.ΕΠ.Α.Π. 

Άρθρο 3 

Εκπαιδευτικές Σειρές - Αριθμός Σπουδαστών 

1. Οι σπουδαστές που επιλέγονται κάθε φορά αποτε¬ 
λούν ιδιαίτερη Εκπαιδευτική Σειρά, για το κάθε Τμήμα 
Εκπαίδευσης, η ονομασία της οποίας δίνεται με από¬ 
λυτη αρίθμηση, αρχομένης από τον αριθμό ένα (1), με 
την έναρξη λειτουργίας της Σ.ΕΠ.Α.Π. 

2. Σε περίπτωση που ο αριθμός των σπουδαστών μίας 
εκπαιδευτικής σειράς υπερβαίνει τους είκοσι πέντε (25), 
τότε κατανέμονται αναλογικά σε περισσότερες της μίας 
τάξεις, με ελάχιστο αριθμό σπουδαστών σε κάθε τάξη 
τους δώδεκα (12). 

3. Κατά τη διάρκεια της πρακτικής εκπαίδευσης, με 
διαταγή του Διοικητή της Σ.ΕΠ.Α.Π, οι εκπαιδευόμενοι 
κατανέμονται σε ομάδες εργασίας αποτελούμενες από 
πέντε (5) μέχρι δέκα (10) άτομα, ανάλογα με τις εκάστο- 
τε δυνατότητες εφαρμογής της. 

Αρθρο 4 

Ημέρες και Ώρες Εκπαίδευσης 

1. Η διδασκαλία των μαθημάτων στην τάξη πραγμα¬ 
τοποιείται κατά τις εργάσιμες ημέρες, από την 08.00" 
μέχρι την 14.30" ώρα. 

2. Το ημερήσιο ωρολόγιο πρόγραμμα κατανέμεται σε 
επτά (7) διδακτικές ώρες, διάρκειας σαράντα πέντε λε¬ 
πτών (45") εκάστη, με ενδιάμεσα διαλείμματα διάρκειας 
δέκα λεπτών (10"), πλην αυτού μεταξύ της 4ης και της 
5ης ώρας που διαρκεί είκοσι πέντε λεπτά (25"). 

3. Η διδασκαλία των ενοτήτων των μαθημάτων για 
τις οποίες εφαρμόζεται η μέθοδος της πρακτικής εκ¬ 
παίδευσης και του Δ' κύκλου σπουδών (επιθεωρήσεις 
πλοίων) πραγματοποιείται καθ’ όλη τη διάρκεια του 
24ώρου των εργασίμων ημερών, σύμφωνα με τις εκά- 
στοτε υφιστάμενες δυνατότητες εφαρμογής της, μετά 
από ειδική διαταγή του Διοικητή της Σ.ΕΠ.Α.Π. 

Σε εξαιρετικές περιπτώσεις είναι δυνατόν να πραγμα¬ 
τοποιείται και κατά τη διάρκεια του Σαββατοκύριακου, 
μετά από σχετική έγκριση της εποπτεύουσας Διεύθυν¬ 
σης του Υ.Ε.Ν. 

Αρθρο 5 

Εγγραφές Σπουδαστών - Δικαιολογητικά 

1. Για την εγγραφή σπουδαστών στη Σ.ΕΠ.Α.Π απαι¬ 
τούνται: 

α. Διαταγή του Αρχηγού Λιμενικού Σώματος (π.δ. 
159/2006, άρθρο 7). 

β. Φωτοαντίγραφο του τίτλου σπουδών (π.δ. 159/2006, 
άρθρο 8). 

γ. Φωτοαντίγραφο πιστοποιητικού της καλής γνώσης 
της αγγλικής γλώσσας. Σε περίπτωση μη ύπαρξης αντί¬ 
στοιχου πιστοποιητικού μπορεί να κατατεθεί πρακτικό 
επιτυχούς εξέτασης, του υποψήφιου σπουδαστή στην 
ικανότητα συνεννόησης με ναυτικούς στην αγγλική, από 
τριμελή επιτροπή Αξιωματικών Λ.Σ. που ορίζεται με δι¬ 
αταγή του Αρχηγού Λ.Σ. 

δ. Βεβαίωση προϋπηρεσίας του υποψηφίου, από την 
αρμόδια Διεύθυνση ή Υπηρεσία του Υπουργείου Εμπο¬ 


ρικής Ναυτιλίας (π.δ. 159/2006, άρθρο 8, παρ. 1, εδάφ. 
α(γγ) και β(ββ)). 

2. Ειδικά για την εγγραφή στο Τμήμα Επιθεωρητών 
Ασφάλειας Πλοίων, σύμφωνα με τα οριζόμενα στο άρ¬ 
θρο 8 του π.δ. 159/2006, απαιτούνται επιπρόσθετα και 
οι βεβαιώσεις παρακολούθησης των ακόλουθων κύκλων 
μετεκπαίδευσης του Κ.Ε.Σ.Ε.Ν: 

α. Χρήση Προσομοιωτού Χειρισμών Γέφυρας και Δια¬ 
χείρισης Βοηθημάτων και Πληροφοριών Ομάδας Γ έφυ¬ 
ρας (ΒΜ3 - ΒΒΜ - ΒΤΜ). 

β. Χρήση Αυτόματων Βοηθημάτων Υποτύπωσης 
ΗΑϋΑΒ (Α.Β.Ρ.Α). 

γ. Οχηματαγωγών - Επιβατηγών (Βο/Ηο 
Ρ333ΘΠ9ΘΓ5). 

δ. Τμήμα Εξοικείωσης Δ/Ξ (ΤΑΝΚΕΒ 8ΑΡΕΤΥ - ΕΡΟ 
- ΟΗΕΜΙΟΑΕ - Ο.Ο.νν). 

ε. Διεθνούς Κώδικα Ασφάλειας Πλοίων και Λιμενικών 
Εγκαταστάσεων (Ι3Ρ8 Οοάθ - 030/330). 

Αρθρο 6 

Τμήματα Εκπαίδευσης - Διάρκεια 

Στη Σ.ΕΠ.Α.Π λειτουργούν τα τμήματα εκπαίδευσης: 

α. Τμήμα Εκπαίδευσης Επιθεωρητών Ασφαλείας Πλοί¬ 
ων, με διάρκεια εκπαίδευσης πενήντα έξι (56) εκπαιδευ¬ 
τικές ημέρες. 

β. Τμήμα Εκπαίδευσης Βοηθών Επιθεωρητών Ασφα¬ 
λείας Πλοίων, με διάρκεια εκπαίδευσης έντεκα (11) εκ¬ 
παιδευτικές ημέρες. 

ΚΕΦΑΛΑΙΟ Β' 

ΚΥΚΛΟΙ ΣΠΟΥΔΩΝ - ΜΑΘΗΜΑΤΑ - ΔΙΑΡΚΕΙΑ 
ΕΚΠΑΙΔΕΥΣΗΣ 

Άρθρο 7 

Μαθήματα - Διδακτέα'Υλη - Εφαρμογή Εκπαίδευσης 

1. Τα μαθήματα που διδάσκονται στον κάθε κύκλο 
σπουδών, οι μέθοδοι εφαρμογής και η διάρκειά τους 
καθορίζονται στα άρθρα 8 και 9. 

2. Η αναλυτική θεματολογία, η διδακτέα ύλη των μα¬ 
θημάτων και τα ωρολόγια προγράμματα εκπαίδευσης 
καταρτίζονται από τη Σ.ΕΠ.Α.Π, με βάση την ισχύουσα 
σχετική Εθνική και Διεθνή νομοθεσία, τους κανονισμούς, 
τις συναφείς με τα μαθήματα εγκυκλίους και σύμφωνα 
με τις οδηγίες και κατευθύνσεις του Υ.Ε.Ν. 

3. Για την υλοποίηση του προγράμματος εκπαίδευσης 
εφαρμόζονται οι ακόλουθες μέθοδοι: 

α) Διδασκαλία στην τάξη (κωδικό γράμμα Δ). 

β) Εξ’ αποστάσεως εκπαίδευση (άώΐΒποβ Ιβεπιίης 
ρΓθ0Γ3ηη) (κώδικά γράμματα ΕΑ). 

γ) Πρακτική εκπαίδευση (κωδικό γράμμα Π). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8531 


Αρθρο 8 

ΤΜΗΜΑ ΕΚΠΑΙΔΕΥΣΗΣ 
ΕΠΙΘΕΩΡΗΤΩΝ ΠΛΟΙΩΝ 


1. Μαθήματα, μέθοδοι εφαρμογής, διάρκεια διδασκαλίας. 


ΚΥΚΛΟΙ 

ΜΑΘΗΜΑΤΑ 

ΜΕΘΟΔΟΣ 

ΕΦΑΡΜΟΓΗΣ 

Διάρκεια 

Α' 

1/Εννοια του ελέγχου του κράτους του λιμένα (ΡοτΙ δίαίο ΘοπΙγοΙ). 

Δ 

7 ώρες 

2. Κοινοτική νομοθεσία για τους ελέγχους του κράτους του λιμένα 
(Ρ3Θ). 

Δ 

7 ώρες 

Β' 

1. Εγχειρίδιο και Οδηγίες για τους Επιθεωρητές του κράτους του 
λιμένα (Ρ3Θ ΟίίίοθΓε). 

Δ, ΕΑ 

14 ώρες 

2. Εφαρμογή Διεθνών Συμβάσεων (ΙηΙθΓπαΐίοηαΙ ΙηείΓυπίθηΙε) 5ΘΙ-Α5, 
ΜΑΒΡΟΙ, 3ΤΘνν, ΙΙ.Ο, Ι5Μ, Ι3Ρ5, Ι_ΟΑΩ ΙΙΝΕ, ΤΟΝΝΑΘΕ ’69, ΟΟΙΒΕΘ 
72, ΟΙΧ ’92. 

Δ, ΕΑ, Π 

49 ώρες 

3. Είδη επιθεωρήσεων (αρχική, λεπτομερής, εκτεταμένη). 

Δ, ΕΑ, Π 

7 ώρες 

4. Διαδικασίες του ΡαιΊε ΜΟυ (στόχευση, επιλογή, επιθεώρηση, δι¬ 
ορθωτικές ενέργειες). 

Δ, ΕΑ, Π 

14 ώρες 

Γ' 

Τράπεζα δεδομένων 5ΙΒΕΝΑ0 - καταχώρηση δεδομένων στο σύστη¬ 
μα και παρακολούθηση ιστορικού επιθεωρήσεων πλοίων. 

Δ, ΕΑ, Π 

21 ώρες 

Α' 

ΠΡΑΚΤΙΚΗ ΕΚΠΑΙΔΕΥΣΗ 

Π 

σύμφωνα με 
παράγραφο 3 

Ε' 

Εφαρμογή των διαδικασιών του Ραπε ΜΟίΙ - συνθετική παρουσίαση 
επιθεωρήσεων του κράτους του λιμένα (Ρ50) σε όλο το εύρος των 
Διεθνών Συμβάσεων (Οαεο 5ΐυάγ). 

Δ, Π 

28 ώρες 


Σύνολο ωρών Θεωρητικής εκπαίδευσης 

2. Η διάρκεια των Α', Β', Γ' και Ε' Κύκλων είναι είκοσι μία (21) εκπαιδευτικές ημέρες. 

3. Η διάρκεια του Δ' Κύκλου είναι τριάντα πέντε (35) εκπαιδευτικές ημέρες και συνίσταται στην παρακολούθηση 
είκοσι πέντε (25) τουλάχιστον επιθεωρήσεων του κράτους του λιμένα, οι οποίες διενεργούνται στην περιοχή 
αρμοδιότητος των Λιμενικών Αρχών Πειραιά ή Ελευσίνας. 

Κατ’ εξαίρεση και σε περίπτωση που αυτό κρίνεται αναγκαίο για την άρτια υλοποίηση του προγράμματος 
εκπαίδευσης, είναι δυνατή η παρακολούθηση επιθεωρήσεων σε περιοχή άλλων Λιμενικών Αρχών διαταγή του 
Διοικητή της Σ.ΕΠ.Α.Π και μετά από την έγκριση των αρμοδίων κατά περίπτωση Διευθύνσεων του ΥΕΝ. 

Αρθρο 9 

ΤΜΗΜΑ ΕΚΠΑΙΔΕΥΣΗΣ 

ΒΟΗΘΩΝ ΕΠΙΘΕΩΡΗΤΩΝ ΑΣΦΑΛΕΙΑΣ ΠΛΟΙΩΝ 

1. Μαθήματα, μέθοδοι εφαρμογής, διάρκεια διδασκαλίας. 


ΚΥΚΛΟΙ 

ΜΑΘΗΜΑΤΑ 

ΜΕΘΟΔΟΣ 

ΕΦΑΡΜΟΓΗΣ 

Διάρκεια 

Α' 

1.Έννοια του ελέγχου του κράτους του λιμένα (ΡοιΊ δίαίο ΟοπΙιόΙ). 

Δ 

3 ώρες 

2. Κοινοτική νομοθεσία για τους ελέγχους του κράτους του λιμένα 
(Ρ30). 

Δ 

4 ώρες 

Β' 

1. Εγχειρίδιο και Οδηγίες για τους Επιθεωρητές του κράτους του 
λιμένα (Ρ50 Οΐΐίοθΐ'ε). 

Δ, ΕΑ 

7 ώρες 

2. Διεθνείς Συμβάσεις (ΙηΙθΓηαίίοηαΙ ΙηείιτιηηθηΙε) 501Α5, ΜΑΒΡΟΙ, 5Τ0\Α/, 
ΙΙ_0, Ι5Μ, Ι5Ρ3, ΙΟΑϋ ϋΝΕ, ΤΟΝΝΑΘΕ ’69, ΟΟΙΒΕΘ 72, ΟΙΧ ’92). 

Δ, ΕΑ, Π 

4 ώρες 

3. Είδη επιθεωρήσεων (αρχική, λεπτομερής, εκτεταμένη). 

Δ, Π 

3 ώρες 

4. Διαδικασίες του Ραιΐε ΜΟυ (στόχευση, επιλογή, επιθεώρηση, δι¬ 
ορθωτικές ενέργειες). 

Δ, Π 

7 ώρες 

Γ' 

Τράπεζα δεδομένων 3ΙΒΕΝΑ0 - καταχώρηση δεδομένων στο σύστη¬ 
μα και παρακολούθηση ιστορικού επιθεωρήσεων πλοίων. 

Δ, Π 

14 ώρες 

Δ' 

ΠΡΑΚΤΙΚΗ ΕΚΠΑΙΔΕΥΣΗ 

Π 

σύμφωνα με 
παράγραφο 3 


Σύνολο ωρών Θεωρητικής εκπαίδευσης 


42 ώρες 

2. Η διάρκεια των Α', Β', Γ' και Ε' Κύκλων είναι έξι (6) 
εκπαιδευτικές ημέρες. 

3. Η διάρκεια του Δ' Κύκλου είναι πέντε (5) εκπαι¬ 
δευτικές ημέρες και συνίσταται στην παρακολούθηση 
τριών (3) τουλάχιστον επιθεωρήσεων του κράτους του 
λιμένα, οι οποίες διενεργούνται στην περιοχή αρμοδι¬ 
ότητας των Λιμενικών Αρχών Πειραιά ή Ελευσίνας, και 
πρακτικών εφαρμογών καταχώρησης δεδομένων στο 
σύστημα 3ΙΒΕΝΑ0. 

ΚΕΦΑΛΑΙΟ Γ' 

ΕΛΕΓΧΟΣ ΕΠΙΔΟΣΗΣ - ΕΞΕΤΑΣΕΙΣ - ΑΠΟΤΕΛΕΣΜΑΤΑ 
Άρθρο 10 

Επίδοση Σπουδαστών - Προφορικές Εξετάσεις 

1. Για την αξιολόγηση της επίδοσης των σπουδαστών 
σε κάθε μάθημα διενεργούνται από τον διδάσκοντα 
και κατά την κρίση του, προφορικές εξετάσεις επί της 
διδαχθείσης ύλης και επί θεμάτων κρίσεως, τα οποία 
βασίζονται στην καθημερινή πραγματικότητα του ερ¬ 
γασιακού περιβάλλοντος της Επιθεώρησης Ασφάλειας 
Πλοίων. 

2. Η βαθμολόγηση της προφορικής εξέτασης γίνε¬ 
ται με την ίδια κλίμακα βαθμολόγησης των γραπτών 
εξετάσεων από τον διδάσκοντα και παραδίδεται στον 
Διευθυντή Σπουδών με την ολοκλήρωση των μαθημάτων 
κάθε κύκλου σπουδών και πριν από την έναρξη των 
τελικών γραπτών εξετάσεων. 

Αρθρο 11 

Τελικές Γραπτές Εξετάσεις 

Μετά την ολοκλήρωση του συνολικού προγράμματος 
όλων των κύκλων σπουδών του Τμήματος Εκπαίδευ¬ 
σης Επιθεωρητών Ασφαλείας Πλοίων διενεργούνται οι 
τελικές γραπτές εξετάσεις που προβλέπονται από το 
άρθρο 11 του π.δ. 159/2006, ως ακολούθως: 

1. Διενεργούνται σε εργάσιμες ημέρες και ώρες, σύμ¬ 
φωνα με το πρόγραμμα εξετάσεων το οποίο ανακοινώ¬ 
νεται από Διοίκηση της Σχολής κατά τη διάρκεια της 
τελευταίας εβδομάδας των μαθημάτων. 

2. Η έναρξη γίνεται μία (1) ημέρα μετά το πέρας όλων 
μαθημάτων. 

3. Η διάρκεια της εξέτασης κάθε μαθήματος είναι δύο 

(2) ώρες και είναι δυνατή η εξέταση μαθημάτων τριών 

(3) κύκλων σπουδών την ημέρα. 

4. Διενεργούνται σε κόλλες αναφοράς, που παραδί- 
δονται στους εξεταζόμενους με μέριμνα του Διευθυντή 
Σπουδών πριν από την ανακοίνωση των θεμάτων εξέ¬ 
τασης και φέρουν την σφραγίδα της Σ.ΕΠ.Α.Π και την 
μονογραφή του Διοικητή. 

5. Η κατάρτιση των θεμάτων εξέτασης γίνεται από 
το διδακτικό προσωπικό που δίδαξε τα μαθήματα, υπό 
τον συντονισμό του Διευθυντή Σπουδών, καλύπτουν 
την διδακτέα ύλη και τίθενται με τη μορφή ερωτήσεων 
ανάπτυξης θεμάτων ή πολλαπλών επιλογών ή συνδυ¬ 
ασμό αυτών. 

6. Μετά την παράδοση των ερωτηματολογίων, ανακοι¬ 
νώνεται στους εξεταζόμενους η ακριβής ώρα πέρατος 
της εξέτασης. 

7. Κατά τη διάρκεια των εξετάσεων δεν επιτρέπεται 
καμία επικοινωνία μεταξύ των εξεταζομένων. Οι πα¬ 
ραβάτες αυτής της διάταξης αποβάλλονται από την 
αίθουσα και θεωρούνται αποτυχόντες. 


8. Με μέριμνα του Διευθυντή σπουδών λαμβάνονται 
όλα τα απαραίτητα μέτρα για τη διασφάλιση του αδι¬ 
άβλητου των εξετάσεων. 

9. Ο Διοικητής της Σ.ΕΠ.Α.Π μπορεί να παρίσταται σε 
οποιαδήποτε εξέταση προβλέπεται από τον παρόντα Κα¬ 
νονισμό, προς διαπίστωση της πιστής εφαρμογής του. 

Αρθρο 12 

Αποτελέσματα - Βαθμολογία 

1. Η βαθμολόγηση των γραπτών εξετάσεων των σπου¬ 
δαστών γίνεται με ακέραιους αριθμούς και με βάση την 
εικοσάβαθμη κλίμακα του άρθρου 12 του π.δ. 159/2006, 
από τον διδάσκοντα το μάθημα και παραδίδεται στο 
Διευθυντή Σπουδών εντός δύο (2) ημερών από την ημέρα 
εξέτασης. 

2. Η τελική βαθμολογία του σπουδαστή σε κάθε μά¬ 
θημα (Τ.Β.Μ) ορίζεται από το άθροισμα του βαθμού της 
τελικής γραπτής εξέτασης (Β.Γ.Ε) πολλαπλασιαζόμενο 
με το συντελεστή 0,7 και το βαθμό της προφορικής 
εξέτασης (Β.Π.Ε) πολλαπλασιαζόμενο με το συντελεστή 
0,3 (Τ.Β.Μ = Β.Γ.Ε X 0,7 + Β.Π.Ε X 0,3). 

3. Η βαθμολογική κλίμακα που χρησιμοποιείται για 
τον χαρακτηρισμό της επίδοσης των σπουδαστών είναι 
η ακόλουθη: 

α. Άριστα: 18 - 20. 

β. Πολύ Καλά: 16 -17,9. 

γ. Καλά: 14 -15,9. 

δ. Μέτρια: 12 -13,9. 

ε. Αποτυχών: 0 -11,9. 

4. Ειδικά για τους Επιθεωρητές Ασφαλείας Πλοίων που 
θα συμμετάσχουν στις τελικές εξετάσεις σύμφωνα με 
τις διατάξεις του άρθρου 18 του π.δ. 159/2006, η τελική 
βαθμολογία κάθε μαθήματος είναι ο βαθμός της τελικής 
γραπτής εξέτασης. 

Άρθρο 13 

Ανακοίνωση Βαθμολογίας - Αποτελέσματα 
Εξετάσεων 

1. Η ενημέρωση των σπουδαστών επί του βαθμού της 
επίδοσης και της τελικής βαθμολογίας γίνεται με μέρι¬ 
μνα της Διοίκησης της Σ.ΕΠ.Α.Π, ως ακολούθως: 

α. Μετά το πέρας των Κύκλων Σπουδών και πριν την 
έναρξη των τελικών γραπτών εξετάσεων, για το βαθμό 
προφορικής επίδοσης με ανάρτηση του σχετικού πίνακα 
στον πίνακα ανακοινώσεων της Σχολής. 

β. Εντός δύο (2) εργάσιμων ημερών από την τελευταία 
ημέρα των τελικών γραπτών εξετάσεων, για την τελική 
βαθμολογία και τον χαρακτηρισμό της επίδοσής τους, 
με τον ίδιο ως άνω τρόπο. 

2. Οι πίνακες της προφορικής επίδοσης και της τελι¬ 
κής βαθμολογίας υπογράφονται από τον καθηγητή του 
μαθήματος και τον Διευθυντή Σπουδών, και θεωρούνται 
από τον Διοικητή της Σ.ΕΠ.Α.Π. 

Άρθρο 14 

Αναβαθμολόγηση - Επαναληπτικές Εξετάσεις 

1. Σπουδαστής που δεν συγκέντρωσε τη βαθμολογική 
βάση σε ένα ή περισσότερα μαθήματα έχει το δικαίωμα 
να υποβάλει, εντός της επομένης από την ανακοίνωση 
των αποτελεσμάτων ημέρας, γραπτή ένσταση αναβαθ¬ 
μολόγησης προς τον Διοικητή της Σ.ΕΠ.Α.Π, ο οποίος και 
παραπέμπει το γραπτό για αναβαθμολόγηση σε άλλον 
καθηγητή του ίδιου ή παρεμφερούς μαθήματος. 

2. Εάν και μετά την αναβαθμολόγηση ο σπουδαστής 
δεν συγκεντρώνει τη βαθμολογική βάση, θεωρείται 
αποτυχών. 

3. Σπουδαστής που δικαιολογημένα δεν προσήλθε σε 
οφειλόμενη εξέταση ενός ή περισσοτέρων μαθημάτων 
μπορεί μετά από αίτησή του προς τη Διοίκηση της 
Σχολής, να προσέλθει για εξέταση, σε επαναληπτικές 
εξετάσεις η διενέργεια των οποίων καθορίζεται με δια¬ 
ταγή του Διοικητή της Σχολής, μετά από εισήγηση του 
Διευθυντή Σπουδών και του καθηγητή του μαθήματος. 

Αρθρο 15 

Βαθμός Τελικής Επίδοσης - Τελικά Αποτελέσματα 

1. Μετά την ολοκλήρωση της διαδικασίας αναβαθμο¬ 
λόγησης των γραπτών και το πέρας των επαναληπτικών 
εξετάσεων, οι καταστάσεις με τις βαθμολογίες των τε¬ 
λικών εξετάσεων του κάθε μαθήματος υπογεγραμμέ¬ 
νες από τους αρμόδιους καθηγητές και τον Διευθυντή 
Σπουδών, υποβάλλονται στον Διοικητή της Σχολής για 
θεώρηση. 

2. Ο βαθμός της τελικής επίδοσης (Β.Τ.Ε) των σπουδα¬ 
στών είναι ο μέσος όρος (Μ.Ο) των τελικών βαθμολογιών 
(Τ.Β.Μ) του σπουδαστή σε κάθε μάθημα και χαρακτη¬ 
ρίζεται σύμφωνα με την κλίμακα της παραγράφου 3 
του άρθρου 12. 

3. Μετά την ολοκλήρωση της διαδικασίας εξαγωγής 
των βαθμών τελικής επίδοσης όλων των σπουδαστών 
συντάσσεται σε πέντε (5) αντίγραφα ο Πίνακας Τελικών 
Αποτελεσμάτων ο οποίος και συνυπογράφεται από τον 
Διευθυντή Σπουδών και τον Διοικητή της Σχολής. 

Ένα αντίγραφο τηρείται στο αρχείο της σχολής, ένα 
αναρτάται στον Πίνακα ανακοινώσεων και τα υπόλοιπα 
τρία υποβάλλονται στο ΥΕΝ/ΔΠΟΕΚ Δ', το ΥΕΝ/ΔΠΛΣ 
και το ΥΕΝ/ΔΑΝ Δ', για ενημέρωση των οικείων αρ¬ 
χείων. 

Αρθρο 16 

Απολογισμός εκπαίδευσης 

1. Μετά το πέρας της εκπαίδευσης κάθε εκπαιδευτικής 
σειράς συντάσσεται ο απολογισμός εκπαίδευσης στον 
οποίο περιλαμβάνονται και οι προτάσεις και εισηγή¬ 
σεις του εκπαιδευτικού προσωπικού για βελτίωση του 
προγράμματος. 

3. Ο απολογισμός εκπαίδευσης, με τις κρίσεις - από¬ 
ψεις του Διοικητή της Σ.ΕΠ.Α.Π, υποβάλλεται εντός 
Ιδνθημέρου στο ΥΕΝ/ΔΠΟΕΚ Δ'. 

ΚΕΦΑΛΑΙΟ Δ' 

ΛΟΙΠΕΣ ΔΙΑΤΑΞΕΙΣ 

Αρθρο 17 

Μητρώα Σπουδαστών - Βιβλία -Έντυπα 

1. Η Σ.ΕΠ.Α.Π. τηρεί ιδιαίτερα βιβλία μητρώου σπου¬ 
δαστών, πτυχίων, πιστοποιητικών και βεβαιώσεων 
παρακολούθησης εκπαιδεύσεων. Επίσης τηρεί, βιβλία 


βαθμολογίας σπουδαστών, ατομικά δελτία επίδοσης, 
δελτία απουσιών, κ.λπ. 

2. Ο τύπος των βιβλίων, μητρώων και εντύπων, καθώς 
και οι λεπτομέρειες τήρησης αυτών, καθορίζονται με 
διαταγή του ΥΕΝ/ΔΠΟΕΚ Δ'. 

Αρθρο 18 

Τήρηση Στοιχείων Εκπαίδευσης 

Τα πρωτότυπα στοιχεία αξιολόγησης (γραπτά, ατο¬ 
μικά δελτία προφορικής επίδοσης και τελικής βαθμο¬ 
λογίας, πίνακες βαθμολογίας, κ,λπ.) τηρούνται από τη 
γραμματεία της Σ.ΕΠ.Α.Π για δεκαπέντε (15) έτη από την 
ημερομηνία αποφοίτησης κάθε εκπαιδευτικής σειράς. 

Αρθρο 19 

Βιβλία - Εκδόσεις - Εκπαιδευτικά Βοηθήματα 

1. Με μέριμνα των αρμόδιων διευθύνσεων του ΥΕΝ η 
Σ.ΕΠ.Α.Π εφοδιάζεται με τις ακόλουθες εκδόσεις, βιβλία 
και βοηθήματα διδασκαλίας. 

α. Εγχειρίδιο επιθεωρητών Ραπε Μ.Ο.υ, έντυπα - δελτία 
επιθεωρήσεων. 

β. Διεθνείς Συμβάσεις (Δ.Σ.) δΟΙΑδ, ΜΑΒΡΟΕ, δΤΟνν, 
ΙΕΟ, ΕΟΑϋ Ι.ΙΝΕ, ΤΟΝΝΑΟΕ ’69, ΟΟΙΒΕΘ 72, ΟίΟ ’92. 

γ. Διεθνείς Κώδικες Ασφαλούς Διαχείρισης (ΙδΜ Οοάθ), 
Ασφάλειας Πλοίων και Λιμενικών Εγκαταστάσεων (ΙδΡδ 
Οοάο). 

δ. Κοινοτικές Οδηγίες και εγκύκλιοι περί επιθεωρήσε¬ 
ων ασφαλείας πλοίων. 

ε. Εκπαιδευτικά εγχειρίδια και σημειώσεις των διδα¬ 
σκόντων. 

2. Τα ανωτέρω διατίθενται από τη γραμματεία στους 
σπουδαστές για μελέτη, εντός της Σ.ΕΠ.Α.Π, κατά τη 
διάρκεια της εκπαίδευσης. 

Αρθρο 20 

Εκπαιδευτικός Εξοπλισμός 

1. Στους σπουδαστές, κατά τη διάρκεια της πρακτι¬ 
κής εκπαίδευσης, διατίθεται ατομικός εξοπλισμός απο- 
τελούμενος από φόρμα εργασίας, κράνος ασφαλείας, 
φανό χειρός και οποιοδήποτε άλλο υλικό ή εργαλείο 
κριθεί απαραίτητο από τη διοίκηση της Σ.ΕΠ.Α.Π. 

2. Για την υλοποίηση της εκπαίδευσης του Γ' κύκλου 
σπουδών εξασφαλίζεται, με μέριμνα των αρμόδιων Δι¬ 
ευθύνσεων του ΥΕΝ, ο εφοδιασμός της Σ.ΕΠ.Α.Π με τον 
απαιτούμενο υλικοτεχνικό και τεχνολογικό εξοπλισμό, 
καθώς και τα αντίστοιχα αναλώσιμα, για κάθε εκπαι¬ 
δευτική σειρά, υλικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 22 Φεβρουάριου 2007 

Με εντολή Υπουργού 
Ο Γ ενικός Γ ραμματέας 
ΙΩΑΝΝΗΣ ΤΖΩΑΝΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοίρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 < ανά 50 σελίδες. 

• Η τιμή πώλησης σε μορφή οά-ΓΟπ/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 - ίαχ: 210 4071010 ■ ίηΙβΓηβΙ: Ιι11ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.β1.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ.αι· - ε-ιπείΙ: ν/θβΐίΐίξίΕπΒθΙ.αι· 














